बैंक ऑफ महाराष्ट्र ने निकालीं स्पेश्लिस्ट ऑफिसर पद पर वैकेंसी, इस तरह करें अप्‍लाई  
केवल 50 वैकेंसी हैं स्पेश्लिस्टि ऑफिसर पद के लिए.
आवेदकों की संख्या अधिक होने पर लिखित परीक्षा आयोजित की जा सकती है
आधिकारिक वेबसाइट पर जाकर आवेदन करना होगा
बैंक ऑफ महाराष्ट्र (Bank of Maharashtra) ने स्केल 2 स्पेश्लिस्ट ऑफिसर (Specialist Officers in scale II) की भर्ती की घोषणा की है. बता दें कि इस पद के लिए 50 वैकेंसी उपलब्ध हैं. भर्ती के लिए ऑनलाइन आवेदन करने की शुरुआत 16 दिसंबर से होगी. उम्मीदवार 31 दिसंबर तक इस भर्ती के लिए आवेदन कर सकते हैं. चयन प्रक्रिया में शॉर्ट लिस्ट उम्मीदवारों का इंटरव्यू लिया जाएगा. उम्मीदवारों को उनकी योग्यता, अनुभव और उनकी उपयुक्तता के आधार पर शॉर्टलिस्ट किया जाएगा. योग्यता की बात की जाए तो आवेदक के पास बीटेक या इंजीनियरिंग की डिग्री होनी चाहिए. शैक्षणिक योग्यता, आयु सीमा और कार्य अनुभव की अधिक जानकारी के लिए उम्मीदवार भर्ती का विज्ञापन देख सकते हैं.बता दें कि चयनित उम्मीदवार जॉइनिंग के एक साल तक प्रोबेशन पर कार्य करेंगे. उम्मीदवारों को सर्विस बॉन्ड भी करना होगा.
यह भी पढ़ें- ये हैं इस साल की 5 बड़ी भर्तियां, रेलवे ने निकाली इस साल की सबसे बड़ी वैकेंसी
उम्मीदवार बैंक की आधिकारिक वेबसाइट पर जाकर आवेदन कर सकते हैं. इस फॉर्म के लिए एससी और एसटी कैटेगरी के उम्मीदवारों को 118 रुपये फीस भरनी होगी वहीं बाकी कैटेगरी के उम्मीदवारों की फीस 1180 रुपये है. पीडब्ल्यूडी कैटेगरी के उम्मीदवारों के लिए फीस माफ की गई है.  आवेदन के बाद योग्य उम्मीदवारों को इंटरव्यू के लिए बुलाया जाएगा. इंटरव्यू के लिए चयन योग्यता, अनुभव और उपयुक्तता के आधार पर होगा.
गौरतलब है कि अगर आवेदकों की संख्या वैकेंसी के 1:4 से ज्यादा होगी तो लिखित परीक्षा भी आयोजित की जा सकती है. परीक्षा आयोजिक किए जाने पर आवेदकों को सूचित किया जाएगा.